เทศบัญญัติเทศบาลตำบลบางหญ้าแพรกเทศบัญญัติเทศบาลตำบลบางหญ้าแพรกเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลบางหญ้าแพรกอำเภอเมืองสมุทรสาคร จังหวัดสมุทรสาครพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ.๒๕๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบางหญ้าแพรก โดยความเห็นชอบของสภาเทศบาลตำบลบางหญ้าแพรกและผู้ว่าราชการจังหวัดสมุทรสาครจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลบางหญ้าแพรก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่เขตเทศบาลตำบลบางหญ้าแพรกอำเภอเมืองสมุทรสาคร จังหวัดสมุทรสาคร พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดเส้นแบ่งเขตเทศบาลตำบลบางหญ้าแพรกด้านตะวันออก จดเส้นแบ่งเขตเทศบาลตำบลบางหญ้าแพรกเส้นขนานระยะ ๑,๐๖๐ เมตร กับศูนย์กลางทางรถไฟสายวงเวียนใหญ่ - มหาชัยและเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๔๒๓ด้านใต้ จดเส้นขนานระยะ๓,๐๐๐ เมตร กับศูนย์กลางถนนเจษฎาวิถีเส้นตรงที่ลากตรงจากเส้นขนานระยะ ๓,๐๐๐ เมตร กับถนนเจษฎาวิถี เริ่มจากทางหลวงแผ่นดินหมายเลข ๓๔๒๓ ฟากตะวันตกไปทางทิศตะวันตกเป็นระยะทาง ๕๑๐ เมตร เส้นขนานระยะ ๖๘๐ เมตร กับศูนย์กลางถนนสายกำพร้าเส้นขนานระยะ ๒๐๐ เมตร กับศูนย์กลางทางหลวงชนบท สค. ๔๐๑๗ เส้นขนานระยะ ๓,๘๒๐ เมตร กับศูนย์กลางทางรถไฟสายวงเวียนใหญ่ - มหาชัย และคลองสหกรณ์ ฝั่งเหนือด้านตะวันตก จดแม่น้ำท่าจีนฝั่งตะวันออก เส้นแบ่งเขตเทศบาลตำบลบางหญ้าแพรก เส้นขนานระยะ ๒๓๐ เมตรกับถนนซอยเรือนจำ เส้นตรงที่ลากจากเส้นขนานระยะ ๒๓๐ เมตร กับถนนซอยเรือนจำไปทางทิศตะวันออกเป็นระยะทาง ๓๐๐ เมตร เส้นขนานระยะ ๑,๐๖๐ เมตร กับศูนย์กลางทางรถไฟสายวงเวียนใหญ่ - มหาชัยทางหลวงแผ่นดินหมายเลข ๓๔๒๓ ฟากตะวันออก และถนนกิจมณีฟากตะวันออกทั้งนี้ยกเว้นเรือนจำกลางจังหวัดสมุทรสาคร โรงเรียนวัดสามัคคีศรัทธาราม วัดสามัคคีศรัทธาราม วัดโกรกกรากโรงเรียนวัดศรีสุทธาราม และวัดศรีสุทธาราม๑.๒ ด้านเหนือ จดเส้นแบ่งเขตเทศบาลตำบลบางหญ้าแพรกด้านตะวันออก จดถนนสายอันนาลัย- บางหญ้าแพรก - บ้านหัวโพง แม่น้ำท่าจีนฝั่งตะวันตกด้านใต้ จดเส้นขนานระยะ๒,๔๐๐ เมตร กับศูนย์กลางทางรถไฟสายบ้านแหลม - แม่กลองด้านตะวันตก จดเส้นขนานระยะ๕๐๐ เมตร กับศูนย์กลางถนนสายอันนาลัย - บางหญ้าแพรก - บ้านหัวโพงทั้งนี้ ยกเว้นโรงพยาบาลส่งเสริมสุขภาพตำบลบางหญ้าแพรกวัดบางหญ้าแพรก และโรงเรียนวัดบางหญ้าแพรกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดเส้นแบ่งเขตเทศบาลตำบลบางหญ้าแพรกด้านตะวันออก จดถนนกิจมณี ฟากตะวันตกและทางหลวงแผ่นดินหมายเลข ๓๔๒๓ ฟากตะวันตกด้านใต้ จดเส้นขนานระยะ๑,๐๖๐ เมตร กับศูนย์กลางทางรถไฟสายวงเวียนใหญ่ - มหาชัยเส้นตรงที่ลากจากเส้นขนานระยะ ๒๓๐ เมตร กับถนนซอยเรือนจำ ไปทางทิศตะวันออกเป็นระยะ ๓๐๐ เมตร และถนนซอยเรือนจำ ฟากเหนือด้านตะวันตก จดเส้นแบ่งเขตเทศบาลตำบลบางหญ้าแพรกทั้งนี้ยกเว้นสถาบันการพลศึกษาวิทยาเขตสมุทรสาคร และสนามกีฬาสถาบันการพลศึกษา วิทยาเขตสมุทรสาคร๒.๒ ด้านเหนือ จดเส้นแบ่งเขตเทศบาลตำบลบางหญ้าแพรกด้านตะวันออก จดแม่น้ำท่าจีน ฟากตะวันตกด้านตะวันตก จดถนนสายอันนาลัย- บางหญ้าแพรก - บ้านหัวโพง ฟากตะวันออกบริเวณที่ ๓ หมายความว่า๓.๑ ด้านเหนือ จดเส้นขนานระยะ ๑,๐๖๐ เมตร กับศูนย์กลางทางรถไฟสายวงเวียนใหญ่ - มหาชัยด้านตะวันออก จดเส้นแบ่งเขตเทศบาลตำบลบางหญ้าแพรกและเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๔๒๓ด้านใต้ จดเส้นแบ่งเขตเทศบาลตำบลบางหญ้าแพรกและเส้นขนานระยะ ๓,๘๒๐ เมตร กับศูนย์กลางทางรถไฟสายวงเวียนใหญ่ - มหาชัยด้านตะวันตก จดเส้นขนานระยะ ๒๐๐เมตร กับศูนย์กลางถนนสายกำพร้า เส้นขนานระยะ ๒๐๐ เมตร กับศูนย์กลางทางหลวงชนบท สค.๔๐๑๗ เส้นขนานระยะ ๖๘๐ เมตร กับศูนย์กลางถนนสายกำพร้าเส้นตรงที่ลากตรงจากเส้นขนานระยะ ๓,๐๐๐ เมตรกับถนนเจษฎาวิถี เริ่มจากทางหลวงแผ่นดินหมายเลข๓๔๒๓ ฟากตะวันตก ไปทางทิศตะวันตกเป็นระยะทาง ๕๑๐ เมตร เส้นขนานระยะ ๓,๐๐๐ เมตร กับถนนเจษฎาวิถี และเส้นขนานระยะ ๒๐๐ เมตรกับทางหลวงแผ่นดินหมายเลข ๓๔๒๓๓.๒ ด้านเหนือ จดคลองพิทยาลงกรณ์ ฟากใต้ด้านใต้ จดเส้นตรงที่ลากตรงจากเส้นขนานระยะ๓,๘๒๐ เมตร กับศูนย์กลางทางรถไฟสายวงเวียนใหญ่ - มหาชัยไปทางทิศตะวันตกเฉียงใต้ด้านตะวันตก จดแม่น้ำท่าจีนฝั่งตะวันออก๓.๓ ด้านเหนือ จดเส้นแบ่งเขตเทศบาลตำบลบางหญ้าแพรกและเส้นขนานระยะ ๕๐๐ เมตร กับถนนสุทธิวาตวิถีด้านตะวันออก จดเส้นขนานระยะ๕๐๐ เมตร กับศูนย์กลางถนนสายอันนาลัย - บางหญ้าแพรก - บ้านหัวโพงเส้นขนานระยะ ๒,๔๐๐ เมตร กับศูนย์กลางทางรถไฟสายบ้านแหลม - แม่กลอง และแม่น้ำท่าจีนฝั่งตะวันตกด้านใต้ จดเส้นตรงที่ลากตรงจากเส้นขนานระยะ๓,๘๒๐ เมตร กับศูนย์กลางทางรถไฟสายวงเวียนใหญ่ - มหาชัยไปทางทิศตะวันตกเฉียงใต้ด้านตะวันตก จดเส้นขนานระยะ ๑,๐๐๐ เมตร กับศูนย์กลางถนนสายอันนาลัย - บางหญ้าแพรก - บ้านหัวโพง และเส้นขนานระยะ๓,๐๐๐ เมตร กับศูนย์กลางแม่น้ำท่าจีนทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บ ตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสาน และฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔) อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถว หรือตึกแถว(๖) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพักตามกฎหมายว่าด้วยหอพักข้อ ๗ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาต หรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลบางหญ้าแพรกรักษาการตามข้อบัญญัตินี้ประกาศณ วันที่ ๖ กุมภาพันธ์ พ.ศ. ๒๕๕๘เรียน หงษ์คูนายกเทศมนตรีตำบลบางหญ้าแพรก[เอกสารแนบท้าย]๑. แผนที่ท้ายเทศบัญญัติเทศบาลตำบลบางหญ้าแพรกเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่เขตเทศบาลตำบลบางหญ้าแพรกอำเภอเมืองสมุทรสาคร จังหวัดสมุทรสาคร พ.ศ. ๒๕๕๘๒. บัญชีท้ายเทศบัญญัติเทศบาลตำบลบางหญ้าแพรกเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลบางหญ้าแพรก อำเภอเมืองสมุทรสาครจังหวัดสมุทรสาคร พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๙ เมษายน ๒๕๕๘นุสรา/ผู้ตรวจ๙ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๗๙ ง/หน้า ๒๐/๘ เมษายน ๒๕๕๘